title: 2006/880/EB: 2006 m. lapkričio 30 d. Tarybos sprendimas dėl išskirtinės Bendrijos finansinės pagalbos Kosovui

text:
6.12.2006

               LT

               Europos Sąjungos oficialusis leidinys

               L 339/36

      TARYBOS SPRENDIMAS

   2006 m. lapkričio 30 d.
   dėl išskirtinės Bendrijos finansinės pagalbos Kosovui
   (2006/880/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               1999 m. birželio 10 d. Jungtinių Tautų Saugumo Taryba priėmė Rezoliuciją Nr. 1244 (1999) (toliau – JTSTR 1244 (1999)), skirtą remti tvirtos autonomijos ir savivaldos Kosove susikūrimą buvusioje Jugoslavijos Federacinėje Respublikoje.

               (2)

               Remdamasi JTSTR 1244 (1999), tarptautinė bendruomenė įsteigė Kosove tarptautines saugumo pajėgas (KFOR) ir laikinąją civilinę administraciją – Jungtinių Tautų laikinąją misiją Kosove (UNMIK). UNMIK sudaro keturi elementai (ramsčiai), o Europos Sąjunga finansuoja ketvirtąjį ramstį, atsakingą už ekonomikos atkūrimą ir vystymąsi. UNMIK, visų pirma jos IV ramstis, pasiekė esminę pažangą kurdama institucinę, teisinę ir politinę sistemą, palankią rinkos principais pagrįstai tvirtai ekonomikai sukurti.

               (3)

               Nuo pat UNMIK sukūrimo, ji perdavė svarbias kompetencijos sritis autonominės valdžios laikinosioms institucijoms (AVLI). Visų pirma atsakomybė už biudžetą iš UNMIK buvo perduota AVLI Ūkio ir finansų ministerijai, JT generalinio sekretoriaus specialiajam atstovui išlaikant biudžeto tvirtinimo įgaliojimus.

               (4)

               2005 m. spalio 24 d. JT Saugumo Taryba pritarė JT generalinio sekretoriaus siūlymui inicijuoti politinį procesą būsimam Kosovo statusui nustatyti.

               (5)

               Kosovo valdžios institucijos, turinčios teisę į Bendrijos paramą ir atsakingos už šiai paramai nustatytų finansinių bei ekonominių sąlygų laikymąsi ir vykdymą yra UNMIK ir AVLI arba, nustačius būsimą Kosovo statusą, – institucija ar institucijos, paskirtos prisiimti šias užduotis ir atsakomybę.

               (6)

               Vykstant Stabilizacijos ir asociacijos procesui, kuris yra ES santykių su šiuo regionu pagrindas, pageidautina remti politinį ir ekonominį stabilizavimą palaikančias pastangas, kad susiformuotų visapusiško bendradarbiavimo su Bendrija santykiai, padėsiantys kurti apčiuopiamesnę Kosovo ateitį Europoje.

               (7)

               Jau ir anksčiau Bendrija laikėsi nuomonės, kad susidarius išskirtinai sudėtingoms aplinkybėms derėtų sumažinti Kosovo finansinius suvaržymus, ir pagal 2000 m. vasario 14 d. Tarybos sprendimą 2000/140/EB dėl išskirtinės Bendrijos pagalbos Kosovui (2) bei 2001 m. birželio 27 d. Tarybos sprendimą 2001/511/EB dėl papildomos išskirtinės finansinės pagalbos Kosovui (3) ji skyrė išskirtinę finansinę pagalbą tiesioginių dotacijų forma, atitinkamai iš viso už 35 mln. EUR 2000 m. ir už 30 mln. EUR – 2001 m. Paskutinė suma pagal šią pagalbą buvo išmokėta 2002 m. gruodžio mėn.

               (8)

               Ši išskirtinė finansinė pagalba papildo kitas Bendrijos pagalbos Vakarų Balkanams programas.

               (9)

               2005 m. lapkričio mėn. Kosovo valdžios institucijos pasirašė su Tarptautiniu valiutos fondu (TVF) ketinimų protokolą bei ekonominės ir finansų politikos memorandumą, kuriais buvo nustatyta 2006 m. biudžeto sandara, įskaitant vidutinio laikotarpio orientyrus. 2006 m. kovo mėn. pradžioje jos parengė Vidutinės trukmės išlaidų programą. Programoje apibrėžti 2006–2008 m. iš biudžeto ir ne iš biudžeto finansuotini poreikiai. Remiantis apytikriais apskaičiavimais, iki 2007 m. pabaigos biudžeto išorės finansinei pagalbai reikėtų apie 81 mln. EUR – atitinkamai 14 mln. EUR 2006 m. ir 67 mln. EUR – 2007 m.

               (10)

               Nepaisant po konflikto atkurtos ūkinės veiklos, Kosovo ekonominio išsivystymo lygis yra labai žemas. Kosovas neturi galimybių skolintis šalies viduje ar tarptautinėje finansų rinkoje, o dėl savo dabartinio statuso jis negali tapti tarptautinių finansų institucijų nariu. Todėl jis negali pasinaudoti su šių institucijų programomis susijusia skolinimosi pagalba.

               (11)

               Atsižvelgiant į dabartines priemones pagal JTSTR 1244 (1999), taip pat į palyginti žemą Kosovo ekonominio išsivystymo lygį bei nepatikimus valstybės finansus ir išorės sąskaitas, tiesioginių dotacijų forma kartu su kitais pagalbos teikėjais teikiama Bendrijos finansinė pagalba išlieka tinkama paramos forma.

               (12)

               Tokia pagalba bus gyvybiškai svarbi iki bus išspręstas Kosovo statuso klausimas. Ji būtų nesusijusi su naujomis šiuo metu aptariamomis statuso priemonėmis ir neužkirstų kelio toliau teikti Bendrijos ir tarptautinę paramą, kurios greičiausiai prireiks po 2007 m. išsprendus Kosovo statuso klausimą.

               (13)

               Šios pagalbos dotacijos forma suteikimas nepažeidžia biudžeto valdymo institucijos galių.

               (14)

               Ši finansinė parama turėtų būti teikiama įsitikinus, ar bus galima patenkinamai įvykdyti finansines ir ekonomines sąlygas, dėl kurių turės būti susitarta su Kosovo valdžios institucijomis priėmus šį sprendimą.

               (15)

               Siekiant užtikrinti veiksmingą Bendrijos finansinių interesų apsaugą, susijusią su dabartine makrofinansine pagalba, Kosovui būtina numatyti atitinkamas priemones, susijusias su sukčiavimo ir kitų su pagalba siejamų pažeidimų prevencija ir kova su jais, Komisijai – kontrolę, o Audito Rūmams – auditus.

               (16)

               Šią pagalbą turėtų valdyti Komisija, konsultuodamasi su Ekonomikos ir finansų komitetu.

               (17)

               Šiam sprendimui priimti Sutartyje nenumatyta jokių kitų įgaliojimų nei paminėtieji 308 straipsnyje,

         NUSPRENDĖ:
   1 straipsnis
   1.   Siekiant palengvinti finansinę padėtį Kosove, paremti tvirtos ekonominės ir finansų sistemos kūrimąsi, palengvinti esminių administracinių funkcijų tęstinumą ir sustiprinimą bei imtis priemonių valstybės investavimo poreikiams patenkinti, Bendrija suteikia Kosovui iki 50 mln. EUR dydžio išskirtinę finansinę pagalbą dotacijos forma.
   2.   Šią Bendrijos finansinę pagalbą valdo Komisija, konsultuodamasi su Ekonomikos ir finansų komitetu bei laikydamasi TVF ir Kosovo valdžios institucijų sudarytų tarpusavio susitarimų.
   3.   Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmos dienos. Tačiau, atsižvelgiant į aplinkybes, Komisija, pasikonsultavusi su Ekonomikos ir finansų komitetu, gali nuspręsti pratęsti pagalbos teikimo laikotarpį ne ilgiau negu vieneriems metams.
   2 straipsnis
   1.   Komisija yra įgaliojama susitarti, pasikonsultavusi su Ekonomikos ir finansų komitetu, su Kosovo valdžios institucijomis dėl su šia pagalba susijusių ekonominės politikos ir finansinių sąlygų, kurios turi būti nustatytos susitarimo memorandume. Šios sąlygos turi atitikti 1 straipsnio 2 dalyje minėtus susitarimus.
   2.   Prieš pradėdama faktiškai teikti Bendrijos pagalbą, Komisija stebi Kosovo finansinių procedūrų, administracinių procedūrų bei vidaus ir išorės kontrolės mechanizmų, kurie svarbūs šios Bendrijos makrofinansinės pagalbos atžvilgiu, patikimumą.
   3.   Bendradarbiaudama su Ekonomikos ir finansų komitetu bei koordinuojant veiklą su TVF, Komisija reguliariai tikrina, ar Kosovo ekonominė politika atitinka šios pagalbos tikslus ir ar yra patenkinamai įgyvendinama sutarta ekonominė politika ir finansinės sąlygos.
   3 straipsnis
   1.   Komisija išmoka pagalbą Kosovui dviem, o prireikus – trimis dalimis. Pirmoji dalis išmokama įsigaliojus 2 straipsnio 1 dalyje minėtam susitarimo memorandumui, remiantis 2 straipsnio 2 dalyje minėtų stebėsenos rezultatų patenkinamu įvertinimu.
   2.   Antroji ir visos kitos dalys išmokamos atsižvelgiant į 2 straipsnio 1 dalyje minėtų ekonominės politikos ir finansinių sąlygų patenkinamą vykdymą bei patenkinamą pažangą vykdant 2 straipsnio 1 dalyje minėtame susitarimo memorandume nustatytas sąlygas, bet ne anksčiau kaip po trijų mėnesių nuo ankstesnės dalies išmokėjimo.
   3.   Lėšos mokamos AVLI Ūkio ir finansų ministerijai arba, apibrėžus tolesnį Kosovo statusą, institucijai, paskirtai prisiimti šias užduotis ir atsakomybę, išskirtinai Kosovo biudžeto finansavimo poreikiams paremti.
   4 straipsnis
   Ši pagalba įgyvendinama pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) ir jo įgyvendinimo taisykles. 2 straipsnio 1 dalyje nurodytame susitarimo memorandume visų pirma numatomos atitinkamos priemonės, kurių imasi Kosovas ir kurios yra susijusios su sukčiavimo, korupcijos ir kitų su šia pagalba siejamų pažeidimų prevencija bei kova su jais. Jame taip pat numatoma Komisijos, įskaitant Europos kovos su sukčiavimu tarnybą (OLAF), kontrolė ir teisė atlikti patikrinimus vietoje ir inspektavimus, o Audito Rūmams ir nepriklausomiems auditoriams – auditus, kurie prireikus atliekami vietoje.
   5 straipsnis
   Ne rečiau kaip kartą per metus ir iki rugsėjo 15 d. Komisija pateikia Europos Parlamentui ir Tarybai pranešimą, kuriame pateikiamas šio sprendimo įgyvendinimo per praėjusius metus vertinimas.
   6 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2006 m. lapkričio 30 d.

            Tarybos vardu

            Pirmininkė

         L. HYSSÄLÄ

      (1)  2006 m. spalio 12 d. pateikta nuomonė (dar nepaskelbta Oficialiajame leidinyje).

      (2)  OL L 47, 2000 2 19, p. 28.

      (3)  OL L 183, 2001 7 6, p. 42.

      (4)  OL L 248, 2002 9 16, p. 1.


title: 2002 m. spalio 14 d. Tarybos sprendimas dėl tam tikrų Sirene sistemos vadovo, kurį patvirtino Konvencija dėl 1985 m. birželio 14 d. Šengeno susitarimo įgyvendinimo įsteigtas Vykdomasis komitetas, dalių išslaptinimo

text:
Svarbus teisinis pranešimas

|

32003D0019

Oficialusis leidinys L 008 , 14/01/2003 p. 0034 - 0034

		Tarybos sprendimas2002 m. spalio 14 d.dėl tam tikrų "Sirene" sistemos vadovo, kurį patvirtino Konvencija dėl 1985 m. birželio 14 d. Šengeno susitarimo įgyvendinimo įsteigtas Vykdomasis komitetas, dalių išslaptinimo(2003/19/EB)EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 207 straipsnį,kadangi:(1) 1993 m. gruodžio 14 d. sprendimu (SCH/Com-ex (93) 22 rev) ir 1998 m. birželio 23 d. sprendimu (SCH/Com-ex (98) 17) Konvencija dėl 1985 m. birželio 14 d. Šengeno susitarimo įgyvendinimo, kurią Taryba pakeitė pagal Šengeno protokolo 2 straipsnį, įsteigtas Vykdomasis komitetas "Sirene" sistemos vadovui, kurio galutinė redakcija buvo patvirtinta minėto Vykdomojo komiteto sprendimu (SCH/Com-ex (99) 5) 1999 m. balandžio 28 d., suteikė statusą – "Slapta",(2) "Sirene" sistemos vadovas ir Vykdomojo komiteto sprendimai dėl įslaptinimo yra Šengeno acquis dalis, kaip apibrėžta 1999 m. gegužės 20 d. Tarybos sprendime 1999/435/EB.(3) Tam tikros "Sirene" sistemos vadovo dalys turėtų būti išslaptintos.(4) Tam tikrų "Sirene" sistemos vadovo dalių įslaptinimas turėtų būti sumažintas iki "Restreint UE".(5) Reikėtų panaikinti Vykdomojo komiteto sprendimus (SCH/Com-ex (93) 22 rev) ir (SCH/Com-ex (98) 17) tiek, kiek jie yra susiję su "Sirene" sistemos vadovo įslaptinimu, kad vėlesnius sprendimus dėl įslaptinimo būtų galima priimti pagal įprastas dokumentų įslaptinimo taisykles, nustatytas 2001 m. kovo 19 d. Tarybos sprendime 2001/264/EB dėl Tarybos saugumo nuostatų patvirtinimo [1],NUSPRENDĖ:1 straipsnis"Sirene" sistemos valdovas išslaptinamas, išskyrus 2.3 skirsnį, 1, 2, 3, 5 ir 6 priedus.2 straipsnis"Sirene" sistemos vadovo 2.3 skirsnis ir 1, 2, 3, 5 ir 6 priedai priskiriami "Restreint UE" kategorijai.3 straipsnisIšslaptintos "Sirene" sistemos vadovo dalys skelbiamos Europos Bendrijų oficialiajame leidinyje.4 straipsnis1. 1993 m. gruodžio 14 d. Vykdomojo komitete sprendimas (SCH/Com-ex (93)22 rev.) ir 1998 m. birželio 23 d. sprendimas (SCH/Com-ex (98) 17) panaikinami tiek, kiek jie yra susiję su "Sirene" sistemos vadovu.2. Vėlesni sprendimai dėl "Sirene" sistemos vadovo įslaptinimo priimami pagal Sprendimo 2001/264/EB nuostatas.5 straipsnisŠis sprendimas įsigalioja jo paskelbimo Europos Bendrijų oficialiame leidinyje dieną.Priimta Liuksemburge, 2002 m. spalio 14 d.Tarybos varduPirmininkasL. Espersen[1] OL L 101, 2001 4 11, p. 1.--------------------------------------------------


title: 2004 m. kovo 8 d. Tarybos sprendimas, įgaliojantis valstybes nares, kurios yra 1960 m. liepos 29 d. Paryžiaus konvencijos dėl atsakomybės prieš trečią šalį atominės energijos srityje Susitariančiosios Šalys, Europos bendrijos interesais ratifikuoti protokolą, iš dalies keičiantį tą Konvenciją, arba prie jo prisijungti

text:
Svarbus teisinis pranešimas

|

32004D0294

Oficialusis leidinys L 097 , 08/03/2004 p. 0053 - 0054

		Tarybos sprendimas2004 m. kovo 8 d.įgaliojantis valstybes nares, kurios yra 1960 m. liepos 29 d. Paryžiaus konvencijos dėl atsakomybės prieš trečią šalį atominės energijos srityje Susitariančiosios Šalys, Europos bendrijos interesais ratifikuoti protokolą, iš dalies keičiantį tą Konvenciją, arba prie jo prisijungti(2004/294/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 61 straipsnio c punktą, 67 straipsnį, kartu su 300 straipsnio 2 dalies pirmąją pastraipa ir 300 straipsnio 3 dalies antrąja pastraipa,atsižvelgdama į Komisijos pasiūlymą,atsižvelgdama į Europos Parlamento pritarimą [1],kadangi:(1) Dėl Protokolo, iš dalies pakeičiančio 1960 m. liepos 29 d. konvenciją dėl atsakomybės prieš trečią šalį atominės energijos srityje, su pakeitimais, padarytais 1964 m. sausio 28 d. papildomu protokolu ir 1982 m. lapkričio 16 d. protokolu (toliau – Paryžiaus konvencija), buvo susitarta siekiant padidinti kompensacijas, skiriamas branduolinių avarijų sukeltos žalos aukoms. Jame numatoma padidinti atsakomybės sumas ir išplėsti atsakomybės prieš trečią šalį už atominės energijos padarytą žalą aplinkai sistemą.(2) Pagal 2002 m. rugsėjo 13 d. Tarybos derybų direktyvas Komisija susitarė dėl Protokolo, kuriuo iš dalies keičiama Paryžiaus konvencija dėl dalykų, kurie priskiriami Europos bendrijos kompetencijai. Tačiau Tarybos derybų direktyvose nebuvo numatyta susitarti dėl nuostatos, leidžiančios Bendrijai prisijungti prie Protokolo.(3) Paryžiaus konvencijos Susitariančiosios Šalys galutinai priėmė Protokolą. Protokolo tekstas neprieštarauja Tarybos derybų direktyvoms.(4) Bendrija turi išimtinę kompetenciją iš dalies keisti Paryžiaus konvencijos 13 straipsnį, jei toks pakeitimas turėtų įtakos taisyklėms, nustatytoms 2000 m. gruodžio 22 d. Tarybos reglamente (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo [2]. Valstybės narės kompetencijoje lieka Protokole aptariami dalykai, neturintys įtakos Bendrijos teisei. Esant tokiam dalinių pakeitimų Protokolo objektui ir tikslui, Bendrijos kompetencijai priklausančios Protokolo nuostatos negali būti priimamos atskirai nuo valstybių narių kompetencijai priklausančių nuostatų.(5) Protokolas, iš dalies pakeičiantis Paryžiaus konvenciją, ypač svarbus turint omenyje Bendrijos ir valstybių narių interesus, kadangi juo padidinamos kompensacijos už branduolinių avarijų sukeltą žalą.(6) 2004 m. vasario 12 d. Europos bendrijos vardu Protokolą pasirašė valstybės narės, kurios yra Paryžiaus konvencijos Susitariančiosios Šalys, numatant jo velesnį sudarymą vadovaujantis Tarybos sprendimu 2003/882/EB [3].(7) Prie Paryžiaus konvencijos ir ją iš dalies pakeičiančio Protokolo negali prisijungti regioninės organizacijos. Dėl to Bendrija negali pasirašyti ar ratifikuoti Protokolo ar prie jo prisijungti. Tokiomis aplinkybėmis ir tik didelės išimties tvarka yra pagrįsta tai, kad valstybės narės ratifikuotų arba prisijungtų prie Protokolo Bendrijos interesais.(8) Tačiau trys valstybės narės, būtent Austrija, Airija ir Liuksemburgas nėra Paryžiaus konvencijos šalys. Atsižvelgiant į tai, kad Protokolas iš dalies pakeičia Paryžiaus konvenciją, kad Reglamentas (EB) Nr. 44/2001 įgalioja ta Konvencija susaistytas valstybes nares toliau taikyti joje nustatytas taisykles dėl jurisdikcijos, ir kad Protokolas iš esmės nepakeičia Konvencijos taisyklių dėl jurisdikcijos, yra objektyviai pagrįsta tai, kad šis sprendimas turėtų būti skirtas tik toms valstybėms narėms, kurios yra Paryžiaus konvencijos Šalys. Taigi Austrija, Airija ir Liuksemburgas ir toliau remiasi Bendrijos taisyklėmis, nustatytomis Reglamente (EB) Nr. 44/2001, ir taiko jas Paryžiaus konvencijos ir šią Konvenciją iš dalies pakeičiančio Protokolo aptariamoje srityje.(9) Dėl to valstybės narės, kurios yra Paryžiaus konvencijos Susitariančiosios Šalys, Europos bendrijos interesais ir šiame sprendime nustatytomis sąlygomis turėtų ratifikuoti iš dalies pakeičiantį Paryžiaus konvenciją Protokolą arba prie jo prisijungti. Dėl tokio ratifikavimo arba prisijungimo neturi pablogėti Austrijos, Airijos ir Liuksemburgo padėtis.(10) Taigi Protokolo nuostatas Europos bendrijoje taikys tik tos valstybės narės, kurios dabar yra Paryžiaus konvencijos šalys, tos nuostatos nepablogins Austrijos, Airijos ir Liuksemburgo padėties.(11) Jungtinė Karalystė ir Airija yra susaistytos Tarybos reglamentu (EB) Nr. 44/2001 ir dėl to dalyvauja priimant šį sprendimą.(12) Pagal Protokolo 1 ir 2 straipsnius dėl Danijos pozicijos, pridėtos prie Europos Sąjungos sutarties ir Europos bendrijos steigimo sutarties, Danija nedalyvauja priimant šį sprendimą ir nėra saistoma nei jo paties, nei dėl jo taikymo,PRIĖMĖ ŠĮ SPRENDIMĄ:1 straipsnis1. Nepažeidžiant Bendrijos galių, valstybės narės, kurios šiuo metu yra Paryžiaus konvencijos Susitariančiosios Šalys, Europos bendrijos interesais ratifikuoja iš dalies pakeičiantį Paryžiaus konvenciją Protokolą arba prie jo prisijungia. Dėl tokio ratifikavimo arba prisijungimo neturi pablogėti Austrijos, Airijos ir Liuksemburgo padėtis.2. Protokolo, iš dalies pakeičiančio Paryžiaus konvenciją, tekstas pridedamas prie šio sprendimo.3. Šiame sprendime sąvoka "valstybė narė" – tai visos valstybės narės, išskyrus Austriją, Daniją, Airiją ir Liuksemburgą.2 straipsnis1. Valstybės narės, kurios yra Paryžiaus konvencijos Susitariančiosios Šalys, imasi visų priemonių, kad Protokolo ratifikavimo arba prisijungimo prie jo dokumentai per protingai pagrįstą laikotarpį ir, jei įmanoma, iki 2006 m. gruodžio 31 d. būtų vienu metu deponuojami Ekonominio bendradarbiavimo ir plėtros organizacijos Generaliniam Sekretoriui.2. Valstybės narės, kurios yra Paryžiaus konvencijos Susitariančiosios Šalys, iki 2006 m. gruodžio 31 d. vyksiančiuose Tarybos posėdžiuose pasikeičia su Komisija informacija dėl datos, iki kurios jos tikisi, kad jų numatytos parlamentinės ratifikavimo arba prisijungimo procedūros gali būti užbaigtos. Tuo remiantis priimami sprendimai dėl vienalaikio deponavimo datos ir pasirengimo.3 straipsnisRatifikuodamos arba prisijungdamos prie Protokolo, iš dalies keičiančio Paryžiaus konvenciją, valstybės narės raštu informuoja Ekonominio bendradarbiavimo ir plėtros organizacijos Generalinį Sekretorių apie tai, kad ratifikavimas arba prisijungimas įvyko laikantis šio sprendimo nuostatų.4 straipsnisŠis sprendimas skirtas valstybėms narėms, kaip numatyta Europos bendrijos steigimo sutartyje.Priimta Briuselyje, 2004 m. kovo 8 d.Tarybos varduPirmininkasD. Ahern[1] 2004 m. vasario 26 d. pritarimas (Oficialiajame leidinyje dar nepaskelbtas).[2] OL L 12, 2001 1 16, p. 1.[3] OL L 338, 2003 12 23, p. 32.--------------------------------------------------


title: 2015 m. spalio 20 d. Politinio ir saugumo komiteto sprendimas (BUSP) 2015/1917 dėl Šveicarijos įnašo į Europos Sąjungos BSGP misiją Malyje (EUCAP Sahel Mali) priėmimo (EUCAP Sahel Mali/4/2015)

text:
24.10.2015

               LT

               Europos Sąjungos oficialusis leidinys

               L 280/30

         POLITINIO IR SAUGUMO KOMITETO SPRENDIMAS (BUSP) 2015/1917
   2015 m. spalio 20 d.
   dėl Šveicarijos įnašo į Europos Sąjungos BSGP misiją Malyje (EUCAP Sahel Mali) priėmimo (EUCAP Sahel Mali/4/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. balandžio 15 d. Tarybos sprendimą 2014/219/BUSP dėl Europos Sąjungos BSGP misijos Malyje (EUCAP Sahel Mali) (1),
   kadangi:

               (1)

               remdamasi Sprendimo 2014/219/BUSP 10 straipsnio 3 dalimi, Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl trečiųjų valstybių siūlomų įnašų į EUCAP Sahel Mali priėmimo;

               (2)

               remiantis civilinių operacijų vado rekomendacija, PSK turėtų priimti Šveicarijos siūlomą įnašą į EUCAP Sahel Mali ir turėtų laikyti įnašą reikšmingu;

               (3)

               todėl Šveicarija turėtų būti atleista nuo finansinių įnašų į EUCAP Sahel Mali veiklos biudžetą,

         PRIĖMĖ ŠĮ SPRENDIMĄ:
   1 straipsnis
   Trečiųjų valstybių įnašai
   1.   Šveicarijos įnašas į EUCAP Sahel Mali priimamas ir laikomas reikšmingu.
   2.   Šveicarija atleidžiama nuo finansinių įnašų į EUCAP Sahel Mali veiklos biudžetą.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2015 m. spalio 20 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 113, 2014 4 16, p. 21.


title: 2016 m. gruodžio 12 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
24.12.2016

               LT

               Europos Sąjungos oficialusis leidinys

               C 484/19

         EUROPOS PARLAMENTO BIURO SPRENDIMAS
   2016 m. gruodžio 12 d.
   kuriuo iš dalies keičiamos Europos Parlamento narių statuto įgyvendinimo taisyklės
   (2016/C 484/06)
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1),
   atsižvelgdamas į Europos Parlamento darbo tvarkos taisyklių 10 ir 25 straipsnius,
   kadangi:

               (1)

               pagal Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 69 straipsnio 1 dalį Biuras kasmet gali indeksuoti kompensuojamų kelionės išlaidų, dienpinigių ir bendrųjų išlaidų sumas iki didžiausios sumos, lygios Eurostato paskelbto ankstesnių metų spalio mėnesio Europos Sąjungos metiniam infliacijos lygiui;

               (2)

               2016 m. lapkričio 17 d. Eurostatas paskelbė, kad infliacijos lygis laikotarpiu nuo 2015 m. lapkričio 1 d. iki 2016 m. spalio 31 d. siekė 0,5 % Naujos sumos, patikslintos atsižvelgiant į tą infliacijos lygį, turėtų būti taikomos nuo 2017 m. sausio 1 d., o Įgyvendinimo taisyklės turėtų būti atitinkamai iš dalies pakeistos;

               (3)

               pagal Įgyvendinimo taisyklių 69 straipsnio 2 dalį didžiausia Parlamento nario išlaidoms asmeninio personalo paslaugoms padengti skiriama suma, nurodyta tų taisyklių 33 straipsnio 4 dalyje, jei reikia, kasmet indeksuojama remiantis duomenimis, nustatomais taikant Europos Sąjungos pareigūnų tarnybos nuostatų, nustatytų Tarybos reglamentu (EEB, Euratomas, EAPB) Nr. 259/68 (3), 65 straipsnį;

               (4)

               pagal tai Komisija nustatė, kad 2016 m. koregavimo indeksas yra 3,3 % Todėl nuo 2016 m. liepos 1 d. didžiausia mėnesinė suma, skiriama Parlamento nario išlaidoms padėjėjo paslaugoms padengti, turėtų būti 24 164 EUR;

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:

               1)

               15 straipsnio c punktas pakeičiamas taip:

                           „c)

                           0,51 EUR/km, jei keliaujama automobiliu (vienos kelionės pirmyn arba atgal riba – 1 000 km) ir kėlimosi keltu ar panašiomis transporto priemonėmis išlaidos.“;

               2)

               20 straipsnio 1 dalies a punktas pakeičiamas taip:

                           „a)

                           už pirmuosius 50 km – 22,73 EUR;“;

               3)

               22 straipsnis iš dalies keičiamas taip:

                           a)

                           1 dalis pakeičiama taip:
                           „1.   Didžiausia kompensuojama metinė kelionės išlaidų, patiriamų 10 straipsnio 1 dalies b punkte nurodytais atvejais, suma – 4 286 EUR.“;

                           b)

                           3 dalies pirma pastraipa pakeičiama taip:
                           „Didžiausia kompensuojama metinė kelionės išlaidų, kurias iš tikrųjų patiria komitetų arba pakomitečių pirmininkai, vykdami į konferencijas ar renginius Europos tema, susijusius su jų komitetų ar pakomitečių veiklos sritimi ir turinčius parlamentinį aspektą, suma – 4 286 EUR. Norint dalyvauti tokiuose renginiuose, būtina gauti išankstinį Parlamento pirmininko leidimą, kuris išduodamas patikrinus, ar yra lėšų atsižvelgiant į pirmiau nurodytą didžiausią sumą.“;

               4)

               24 straipsnio 2 dalis pakeičiama taip:
               „2.   Kai oficiali veikla vykdoma Sąjungos teritorijoje, Parlamento nariams skiriama vienkartinė 307 EUR išmoka.“;

               5)

               26 straipsnio 2 dalis pakeičiama taip:
               „2.   25 straipsnyje numatytos mėnesinės išmokos dydis – 4 342 EUR.“;

               6)

               33 straipsnio 4 dalis pakeičiama taip:
               „4.   Didžiausia mėnesio suma, skiriama 34 straipsnyje nurodyto viso personalo išlaidoms padengti, – 24 164 EUR.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d., išskyrus 1 straipsnio 6 punktą, kuris taikomas nuo 2016 m. liepos 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).

      (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).

      (3)  OL L 56, 1968 3 4, p. 1.